Indicele la şase luni, utilizat în calculul dobânzilor la creditele ipotecare, a crescut la 2,46%, de la 2,41%.

Indicele ROBOR la nouă luni, care reprezintă rata dobânzii platită la creditele în lei atrase de către băncile comerciale de la alte bănci comerciale pentru o perioadă de nouă luni, a crescut la 2,52%, de la 2,48%.

Indicele ROBOR la 12 luni a crescut la 2,57% de la 2,53%.

ROBOR reprezintă rata medie a dobânzii la care bancile românesti se împrumută între ele în lei. Indicele se stabileşte zilnic de BNR ca medie aritmetică a cotatiilor practicate de zece bănci selectate de Banca Naţională.

Dragnea: Categoric sunt îngrijorat de creşterea indicelui ROBOR

Preşedintele PSD, Liviu Dragnea, a declarat, luni, că este îngrijorat de creşterea indicelui ROBOR, afirmând că va accepta invitaţia guvernatorului BNR, Mugur Isărescu, de a avea o discuţie pe această temă.

”Categoric, da”, a spus Liviu Dragnea, întrebat dacă este îngrijorat de creşterea indicelui ROBOR.

Preşedintele PSD a mai spus că ”Guvernul trebuie să discute cu BNR”.

”Eu ştiu că Guvernul trebuie să discute cu Banca Naţională şi eu cred că o să accept propunerea domnului Mugur Isărescu să avem o discuţie pe această temă, pentru că am avut un schimb de scrisori. Eu îmi menţin puncul de vedere şi anume că în această ţară Banca Naţionlă va lucra împreună cu Guvernul şi Parlamentul pentru binele acestei ţări”, a adăugat liderul PSD.

Întrebat dacă va face publice scrisorile dintre el şi guvernatorul BNR, preşedintele social-democraţilor a răspuns: “Da, dar nu am stabilit data”.

Indicele ROBOR la trei luni, în funcţie de care se calculează costul creditelor în lei cu dobânda variabilă, a crescut luni la 2,13%, de la 2,07%, urmat de indicii la şase şi nouă luni, conform datelor publicate de Banca Naţională a României (BNR).